

REPUBLIKA HRVATSKA

ŽUPANIJA DUBROVAČKO-NERETVANSKA

OPĆINA ŽUPA DUBROVAČKA

O p ć i n s k o v i j e ć e

KLASA: 400-01/24-01/01

URBROJ: 2117-8-02-03/01-24-4

Srebreno, 05. prosinca 2025.

Na temelju članka 42. Zakona o proračunu ("Narodne novine" br. 144/21) i članka 34. Statuta Općine Župa dubrovačka (''Službeni glasnik Općine Župa dubrovačka'', br. 8/09, 6/13, 3/18, 4/20, 6/20 – pročišćeni tekst,5/21 i 9/21 - pročišćeni tekst), Općinsko vijeće Općine Župa dubrovačka na 32. sjednici Općinskog vijeća održanoj dana 05. prosinca 2025. godine donijelo je

**PLAN I PROGRAM RADA**

**OPĆINE ŽUPA DUBROVAČKA**

**ZA 2025. GODINU**

**Prosinac 2024.**

### RAZDJEL 010: JEDINSTVENI UPRAVNI ODJEL

**GLAVA 01010: IZDACI OPĆINSKE UPRAVE**

# PROGRAM 1001: STRUČNE SLUŽBE OPĆINE

Sredstva za izvršenje radova navedenih u Programu predviđaju se u 2025. godini u iznosu od

1.582.850,00 eur, a osigurati će se iz općih prihoda i primitaka, pomoći RH, prihod od prodaje stanova, te prenesenog viška prihoda.

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine.

Rizik : nedovoljan broj zaposlenih koji bi analitički pratili provedbu navedenog programa.

**AKTIVNOST A100101: ADMINISTRATIVNO, TEHNIČKO I STRUČNO OSOBLJE**

Općinska uprava Općine Župa dubrovačka opunomoćena je od svojih građana da stalno putem svojih aktivnosti i usluga unapređuje kvalitetu života i rada svojim građanima pružanjem izvrsne usluge, omogućavanjem participacije u odlučivanju, odgovornim upravljanjem javnim dobrima, protokom informacija, te nadasve ljubaznim, efikasnim i transparentnim radom administracije, kako bi Općina Župa dubrovačka kao mjesto življenja bila poželjna i sigurna Općina u kojoj je ugodno živjeti. Općinska uprava nastojat će uvijek biti u službi svojih građana.

Općinska uprava Općine Župa dubrovačka usmjeriti će sve svoje resurse i znanja u cilju očuvanja i njegovanja izvornih vrijednosti na način da pravilno i stručno planira sve svoje aktivnosti i zahvate u prostoru, da postane jedna od vodećih uprava po načinu upravljanja javnim dobrima, komunalnim gospodarstvom te da osigura svim svojim građanima najbolje moguće uvjete glede podrške u socijalnoj skrbi, te kulturnim i sportsko-rekreativnim sadržajima kojima se ukupno oplemenjuje život na području Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 1.287.350,00 eura, financirat će se iz općih prihoda i primitaka, pomoći RH, prihod od prodaje stanova, te prenesenog viška prihoda i rasporediti na:

* rashode za zapsolene
* materijalne rashode
* financijske izdatke
* izdatke za otplatu glavnice primljenih kredita i zajmova

**KAPITALNI PROJEKT K100102: KAPITALNA ULAGANJA U OPREMU OPĆINSKE UPRAVE**

Općinska uprava Općine Župa dubrovačka za poboljšanje kvalitetnog protoka informacija planira nabavu nove računalne opreme, računalnih programa, uredskog namještaja i kupnju dionica u glavnici trgovačkih društava izvan javnog sektora te ulaže u svoju imovinu nastojeći istu stalnim ulaganjem poboljšati i stvoriti kvalitetnije uvjete za rad svih zaposlenika Općine, a na korist svih žitelja Općine Župa dubrovačka .

Sredstva za ostvarenje gore navedenog kapitalnog projekta predviđaju se u iznosu od 295.500,00 eur, a financirat će se iz općih prihoda i primitaka i pomoći RH i rasporediti na:

* rashode za nabavu proizvedene dugorajne imovine
* izdatke za nabavu dionica i udjela u glavnici

**PROGRAM 1002 : RAZVITAK GOSPODARSKIH DJELATNOSTI**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine.

Rizik: nedostatak informacija po pitanju krajnjeg iznosa subvencije JP Libertas koji ovisi onjihovom rezultatu poslovanja u 2024. godini i participiranju u istom ( u visini udjela Općine u navedenom društvu )

Sredstva za izvršenje radova navedenih u Programu predviđaju se u 2025. godini u iznosu od 555.000,00 eur, a osigurati će se iz općih prihoda i primitaka, prihoda od koncesija te prenesenog viška prihoda.

**AKTIVNOST A100201: GOSPODARSTVO, POLJOPRIVREDA I EKONOMSKI POSLOVI**

Potpore kroz aktivnosti koje obuhvaćaju gospodarstvo i poljoprivredu te ekonomske poslove, Općina provodi aktivno kroz Program potpore male vrijednosti u poljoprivredi Općine Župa dubrovačka za razdoblje od 2021. – 2027. kao potporu male vrijednosti poljoprivrednicima koji obrađuju poljoprivredne površine na području Općine Župa dubrovačka te putem javnog poziva Općine Župa dubrovačka imaju pravo participirati u dodjeli bespovratnih sredstava.

Općina potporu dodjeljuje po mjerama definiranim Programom kojeg je prihvatilo Općinsko vijeće Općine Župa dubrovačka, te isti ima suglasnost Ministarstva poljoprivrede. Općina provodi mjeru ruralnog razvoja - Župska placa u obliku seljačke tržnice.

Cilj uspostavljanja Župske place je omogućiti izravnu prodaju poljoprivredno - prehrambenih proizvoda Obiteljskih poljoprivrednih gospodarstava s područja Općine Župa dubrovačka i drugih poljoprivrednih subjekata kako bi isti dobili mogućnost prezentacije i prodaje svojih proizvoda stanovnicima Općine Župa dubrovačka i gostima naše Općine.

Općina ujedno subvencionira JP Libertas d.o.o. dajući istom potporu za pokriće gubitka nerentabilnih linija koje prometuju kroz Općinu Župu dubrovačku a sve sukladno potpisanom Ugovoru s ostalim suvlasnicima navedenog društva i svom udjelu u vlasničkoj strukturi. Cilj je osigurati što bolju prometnu povezanost svih mjesta Općine te Općine Župe dubrovačka s ostalim dijelovima naše Županije. Općina kroz ovu aktivnost ujedno pomaže kapitalnom pomoći trgovačko društvo u svojem većinskom vlasništu Groblje Dubac d.o.o. kako bi isto okončalo I. fazu izgradnje groblja Dubac (kapitalnu pomoć u omjeru 76 %- 24 % daju Grad Dubrovnik i Općina Župa dubrovačka)

Sredstva za izvršenje radova navedenih u aktivnosti predviđaju se u iznosu od 555.000,00 eura, osigurat će se iz općih prihoda i primitaka, prenesenog viška prihoda i rasporediti na:

* subvencije
* ostali rashodi

**PROGRAM 1030: ODRŽAVANJE KOMUNALNE INFRASTRUKTURE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine raditi na realizaciji navedenog Programa, završno sa 31.12.2025. godine.

Rizik : inflacija i porast cijena na tržištu rada i materijala i energenata ( električne energije ) mogu dovesti do povećanja cijena pojedinih usluga koji mogu utjecati na porast troškova samog Programa.

Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja. Ovim programom određuje se opis i opseg poslova održavanja komunalne infrastrukture s procjenom pojedinih troškova po djelatnostima i iskaz financijskih sredstava potrebnih za ostvarivanje programa, s naznakom izvora financiranja. Građevine koje se održavaju temeljem ovog programa propisane su člankom 59. stavak 1. Zakona o komunalnom gospodarstvu, i to su:

* nerazvrstane ceste,
* javne prometne površine na kojima nije dopušten promet motornih vozila,
* javna parkirališta,
* javne garaže,
* javne zelene površine,
* građevine i uređaji javne namjene,
* javna rasvjeta,
* groblja i krematoriji na grobljima,
* građevine namijenjene obavljanju javnog prijevoza.

Sredstva za izvršenje radova navedenih u Programu održavanje komunalne infrastrukture predviđaju se u Proračunu za 2025. godinu u iznosu od 1.823.780,00 eur, osigurat će se iz komunalne naknade, prenesenog viška prihoda, općih prihoda i primitaka, prihoda od koncesije i turističke pristojbe.

**AKTIVNOST A500200: ODRŽAVANJE OSTALIH JAVNIH POVRŠINA**

Održavanje javnih površina posebno se odnosi na održavanje javnih zelenih površina, pješačkih staza, pješačkih zona, otvorenih odvodnih kanala, trgova, parkova, dječjih igrališta, izvora, nekoncesioniranih plaža, autobusnih čekaonica, spomenika, sabirnih mjesta za smeće, groblja i javnih prometnih površina, te dijelova javnih cesta koje prolaze kroz naselje kad se ti dijelovi ne održavaju kao javne ceste po posebnom zakonu.

Pod održavanjem ostalih javnih površina se podrazumijeva održavanje izvora, nekoncesioniranih plaža, autobusnih čekaonica, sabirnih mjesta za smeće te popravci istih, dječjih igrališta, spomenika i groblja. Lokalna samouprava i fizičke osobe koje obavljaju gore navedene komunalne djelatnosti obvezne su osigurati trajno i kvalitetno obavljanje istih te poduzimati mjere i radnje na očuvanju i zaštiti okoliša.

Sredstva za izvršenje radova navedenih u aktivnosti predviđaju se u iznosu od 338.000,00 eura, osigurati će se iz komunalne naknade, općih prihoda i primitaka, prihoda od koncesija te prenesenog viška prihoda i rasporediti na:

* materijalne rashode

**AKTIVNOST A500201: ODRŽAVANJE JAVNIH ZELENIH POVRŠINA**

Pod održavanjem zelenih površina naročito se razumijeva održavanje javnih zelenih površina i parkova.

Održavanje javnih zelenih površina obavlja se na sljedeće načine:

Osnovno održavanje zelenih javnih površina obuhvaća cjelovito održavanje parkova i drugih javnih zelenih površina u vlasništvu općine Župa dubrovačka, osim građevinskih zahvata na rubnjacima, zidovima i podzidima, osim održavanja ograda i klupa za odmor, dječjih igrališta i sprava za igranje.

Ova djelatnost obavlja se po pravilima struke, tako da zelenilo udovoljava funkcijskim i estetskim kriterijima.

Osnovno održavanje koje se obavlja na cijelom području općine Župa dubrovačka dijeli se na zone prema potrebnom intenzitetu održavanja te razumijeva naročito:

* čišćenje zelenih površina
* orezivanje i čišćenje nasada
* proljetno okopavanje nasada s prihranjivanjem
* okopavanje – plijevljenje nasada
* zalijevanje nasada
* prskanje nasada zaštitnim sredstvima
* skidanje štetnika
* košnja travnjaka
* obnavljanje i popunu nasada
* sezonsku sadnju cvijeća
* uklanjanje i odvoz starih i bolesnih stabala
* održavanje staza i puteljaka u parkovima
* održavanje zelenila na grobljima
* održavanje ( pražnjenje, čišćenje, pranje, odnošenje na popravak i kontrola košarica za otpatke u sastavu javnih zelenih površina )
* prihrana cvijeća
* nabava i sadnja raznog cvijeća oko izvora
* sadnja cvijeća oko spomenika

Dodatno održavanje zelenih javnih površina obuhvaća: održavanje i izgradnju zidića, podzida i zidova, koje se obavlja prema potrebi i prema posebnom programu, zatim održavanje i bojenje ograda, rukohvata i vrtnih vrata, popravak i bojenje klupa za odmor i održavanje postojećih dječjih igrališta i sprava za igru.

Sredstva za ostvarenje gore navedene aktivnosti predviđaju se u iznosu od 338.000,00 eur, a financirat će se iz komunalne naknade, općih prihoda i primitaka, prihoda od koncesija te prenesenog viška prihoda i rasporediti na :

* materijalne rashode

**AKTIVNOST A500202: ODRŽAVANJE ČISTOĆE JAVNIH POVRŠINA**

Pod održavanjem ostalih javnih površina se podrazumijeva održavanje izvora, nekoncesioniranih plaža, autobusnih čekaonica, sabirnih mjesta za smeće te popravci istih, dječjih igrališta, spomenika i groblja. Lokalna samouprava i fizičke osobe koje obavljaju gore navedene komunalne djelatnosti obvezne su osigurati trajno i kvalitetno obavljanje istih te poduzimati mjere i radnje na očuvanju i zaštiti okoliša.

Pod održavanjem čistoće javnih površina se razumijeva čišćenje i održavanje čistoće javnih površina i javnog WC-a. Osnovno održavanje koje se obavlja na cijelom području Općine Župa dubrovačka dijeli se na zone prema potrebnom intenzitetu održavanja te podrazumijeva:

* ručno pometanje javnih površina
* ručno pranje javnih površina
* uklanjanje trave i korova
* čišćenje odvodnih jaraka i slivnika u pješačkim zonama
* pražnjenje, (košarica, kontejnera)
* pranje, čišćenje i održavanje košarica za otpad
* ručno pranje kontejnera
* održavanje čistoće izvora
* čišćenje plaža koje nisu pod koncesijom
* čišćenje čekaonica
* čišćenje dječjih igrališta
* čišćenje prostora oko spomen obilježja
* čišćenje sabirnih mjesta za otpad
* održavanje čistoće groblja na području Općine
* pranje čekaonica
* pranje šetnice Striježica
* pranje pješačkih staza ( ispred Općine )
* čišćenje javnog WC-a Striježice

Sredstva za ostvarenje gore navedene aktivnosti predviđaju se u iznosu od 450.000,00 eur, a financirat će se iz komunalne naknade, općih prihoda i primitaka, turističke pristojbe, prihoda od koncesija te prenesenog viška prihoda i rasporediti na :

* materijalne rashode

**AKTIVNOST A500203: ODRŽAVANJE NERAZVRSTANIH CESTA**

Održavanje nerazvrstanih cesta (ulice, putovi) obuhvaća redovno održavanje 38 km nerazvrstanih cesta i održavanje nogostupa, skalinata, ugibališta, podzida, kanala i slično na području Općine Župa dubrovačka, nadzor nad navedenim radovima i održavanje nerazvrstanih cesta u zimskim uvjetima – zimska služba, održavanje opreme i obnova horizontalne i vertikalne signalizacije na nerazvrstanim cestama i troškovi geodeta u svezi ucrtavanja općinskih nerazvrstanih cesta i javnih površina u katastru.

Sredstva za ostvarenje gore navedene aktivnosti predviđaju se u iznosu od 391.000,00 eur, a financirat će se iz komunalne naknade, prihoda od koncesija, turističke pristojbe i općih prihoda i primitaka i prenesenog viška prihoda te rasporediti na :

* mateijalne rashode

**AKTIVNOST A500204: ODRŽAVANJE JAVNE RASVJETE**

Održavanje javne rasvjete obuhvaća upravljanje, redovno održavanje objekata i uređaja javne rasvjete, izvanredne popravke objekata i uređaja javne rasvjete kao i podmirivanje troškova električne energije za rasvjetljivanje svih javnih površina i javnih cesta koje prolaze kroz naselja i nerazvrstanih cesta.

Pod uslugama redovnog održavanja objekata i uređaja javne rasvjete podrazumijevaju se usluge zamjena rasvjetnih tijela i startera te redovna kontrola cjelokupne mreže objekata i uređaja javne rasvjete.

Pod uslugama izvanrednih popravaka objekata i uređaja javne rasvjete podrazumijevaju se usluge otklanjanja izvanrednih i nepredviđenih kvarova kao oštećenja kabela, stupova te kvarova u upravljačkom dijelu javne rasvjete, nastalih tijekom godine na objektima i uređajima javne rasvjete.

Pod nadzorom i izradom troškovnika za redovno i izvanredno održavanje objekata i uređaja javne rasvjete podrazumijeva se izrada troškovnika kao i usluge nadzornog inženjera nad radovima redovnog i izvanrednog održavanja objekata i uređaja javne rasvjete.

Sredstva za ostvarenje gore navedene aktivnosti predviđaju se u iznosu od 306.780,00 eur, a financirati će se iz komunalne naknade, općih prihoda i primitaka, prenesenog viška prihoda, prihoda od koncesija i turističke pristojbe te rasporediti na :

* materijalne rashode

**PROGRAM 1004 : GRADNJA OBJEKATA KOMUNALNE INFRASTRUKTURE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine.

Rizik: nedovoljan prihod namjenskih sredstava Proračuna za pokrivanje istog, te manjak radne snage u građevinskom sektoru koji je potreban za realizaciju Programa, navedeni nedostatak znatno utječe i na vrijeme realizacije projekata iz samog Programa.

Pokazatelj uspješnosti : realizacija samog programa gradnje objekata komunalne infrastrukture odnosno stvaranje kvalitetnijih uvjeta života izgradnjom navedene infrastrukture na području Općine Župa dubrovačka.

Program građenja komunalne infrastrukture na području Općine Župa dubrovačka za 2025. godinu (u daljnjem tekstu Program) izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja i njezina građenja.

Programom se određuju: građevine komunalne infrastrukture koje će se graditi radi uređenja neuređenih dijelova građevinskog područja, građevine komunalne infrastrukture koje će se graditi u uređenim dijelovima građevinskog područja, građevine komunalne infrastrukture koje će se graditi izvan građevinskog područja, postojeće građevine komunalne infrastrukture koje će se rekonstruirati i način rekonstrukcije i građevine komunalne infrastrukture koje će se uklanjati.

Građevine komunalne infrastrukture jesu:

* nerazvrstane ceste
* javne prometne površine na kojima nije dopušten promet motornih vozila
* javna parkirališta
* javne garaže
* javne zelene površine
* građevine i uređaji javne namjene
* javna rasvjeta
* groblja
* građevine namijenjene obavljanju javnog prijevoza

Sredstva za ostvarenje gore navedenog Programa predviđaju se u iznosu od 1.570.000,00 eur, a financirati će se iz komunalnog doprinosa, općih prihoda i primitaka, kapitalnih pomoći Grada Dubrovnika za izgradnju groblja Dubac, prodaje zemljišta, turističke pristojbe, pomoći RH i DNŽ i prenesenog viška prihoda.

**KAPITALNI PROJEKT K100403: ULAGANJA U JAVNO ZELENE POVRŠINE**

Kroz program gradnje objekata komunalne infrstrukture se nastoji relaizirati kapitalni projekt izgradnje dječjih i sportskih igrališta na području Općine Župa dubrovačka, isti ima za cilj izgradnju dječjih i sportskih igrališta u mjestima i naseljima Općine gdje ista nedostaju a za istim postoji potreba, te tako stvoriti preduvjete za kvalitetniji i zdraviji život svih stanovnika Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 340.000,00 eur, a financirati će se iz komunalnog doprinosa, općih prihoda i primitaka, turističke pristojbe, pomoći RH i DNŽ te prenesenog viška prihoda te rasporediti na :

* rashode za nabavu proizvedene dugotrajne imovine

**KAPITALNI PROJEKT K200400: GROBLJE DUBAC**

Cilj kapitalnog projekta je odraditi sve radnje potrebne za zavšetak izgradnje Groblja Dubac kao i drugim ulaganjima u grobne objekte ostalih groblja na području Općine Župe dubrovačke, te osigurati temelje za njihovo kvalitetnije funkcioniranje.

Sredstva za izvršenje radova navedenih u kapitalnom projektu predviđaju se financirati iz općih prihoda i primitaka, pomoći Grada Dubrovnika, prenesnog viška prihoda, u ukupnom iznosu od 200.000,00 eur i rasporediti na:

* materijalni rashodi

**KAPITALNI PROJEKT K200404: ULAGANJE U JAVNU RASVJETU**

Zadaća aktivnosti je ulaganje u izgradnju nove javne rasvjete na području Općine Župe dubrovačke kako bi se omogućila što veća osvijetljenost naselja, osobito turističkih naselja i pograničnih naselja.

Opći cilj koji se želi postići aktivnošću održavanja javne rasvjete je povećanje sigurnosti stanovništva naše Općine.

Pod ulaganjem u izgradnju javne rasvjete podrazumijevaju se poslovi koji osiguravaju kontinuiranu i nesmetanu funkciju rasvjete javnih površina i naselja.

Oni obuhvaćaju:

* proširenje mreže javne rasvjete uz nerazvrstane javne ceste

Cilj kapitalnog ulaganja u javnu rasvjetu je osvijetliti sva naselja na području Općine Župa dubrovačka i time učiniti svim stanovnicima, kao i gostima slobodno i ugodno kretanje noću.

Sredstva za ostvarenje gore navedene aktivnosti predviđaju se u iznosu od 154.000,00 eur, a financirat će se iz općih prihoda i primitaka i komunalnog doprinosa, pomoći RH te prenesenog viška prihoda i rasporediti na :

* rashode za nabavu proizvedene dugotrajne imovine

**KAPITALNI PROJEKT K200405: ULAGANJE U NERAZVRSTANE CESTE**

Zadaća kapitalnog projekta održavanja nerazvrstanih cesta i oborinskih kanala je omogućiti stalnu prohodnost cesta za vozila.

Osnovni cilj ovog projekta je održavati dobru prohodnost cesta i time povećati sigurnost na cestama, ulicama, nogostupima, šetnicama i sl., te tako ostvariti veću komunalnu uređenost područja Općine.

Opis poslova:

* održavanje nerazvrstanih cesta
* održavanje opreme prometnica
* održavanje odvodnih oborinskih kanala
* održavanje kolnika i pločnika
* održavanje rubnjaka nogostupa i stubišta
* održavanje cestovnih jaraka i slivnika
* održavanje ulica, šetališta, skalinata i sl.
* dodatna ulaganja u ceste

Zadaća ulaganja u nerazvrstane ceste je dobivanje veće sigurnosti na cestama te dodatne turističke ponude koja bi pratila trendove svjetskog turizma / izgradnja šetnica, vidikovaca, nogostupa i sl/.

Cilj kapitalnog projekta je dodatnim ulaganjem u poboljšanja prohodnosti nerazvrstanih cesta i izgradnjom šetnica, nogostupa i vidikovaca poboljšati povezanost svih naših turističkih i ostalih mjesta Općine Župa dubrovačka.

Osnovni zadatak izrade projektne dokumentacije, rekonstrukcije cesta i raskrižja na području Općine je stvoriti potrebne pretpostavke za kvalitetnu rekonstrukciju cesta i raskrižja radi nesmetanog odvijanja prometa a sve s ciljem da bi se povećala sigurnost stanovništva, turista, osobito učesnika u prometu na cestama odnosno raskrižjima.

Zbog toga se u 2025. godini predviđa izrada projekata rekonstrukcije cesta i raskrižja, dodatna ulaganja u postojće prometnice ulaganje u nadstrešnice na području Općine te kupnju zemljišta za potrebu izgradnje cesta i nogostupa.

Sredstva za izvršenje radova navedenih u aktivnosti predviđaju se u iznosu 746.000,00 eur, osigurati će se iz komunalnog doprinosa, prihoda od prodaje zemljišta, općih prihoda i primitaka, pomoći RH te prenesenog viška prihoda i rasporediti na:

* rashode za nabavu neproizvedene dugotrajne imovine
* rashode za nabavu proizvedene dugotrajne imovine
* rashodi za dodatna ulaganja na nefinacijskoj imovini

**AKTIVNOST A600400: ULAGANJE U JAVNO PROMETNE POVRŠINE NA KOJIMA NIJE DOZVOLJEN PROMET MOTORNIH VOZILA**

Zadaća aktivnosti je postizanje veće sigurnosti za sve stanovnike Općine Župa dubrovačka i sudionike u prometu na području Općine Župa dubrovačka, a navedeno se prvenstveno na pješake na području Općine Župa dubrovačka uz sve ceste kroz Općinu Župu dubrovačku.

Opći cilj koji se želi postići ovom aktivnošću je povećanje sigurnosti stanovništva naše Općine.

Sredstva za ostvarenje gore navedene aktivnosti predviđaju se u iznosu od 130.000,00 eur, a financirat će se iz općih prihoda i primitaka a ista će se rasporediti na:

* rashode za nabavu proizvedene dugotrajne imovine

.

**PROGRAM 1015: OBAVLJANJE DRUGIH DJELATNOSTI KOJE SE SMATRAJU KOMUNALNIM DJELATNOSTIMA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedostatak ljudskih resursa te nedovoljni namjenski prihodi Proračuna

Pokazatelj uspješnosti : realizacija samog programa

Općinsko vijeće Općine Župa dubrovačka Programom obavljanja drugih djelatnosti koje se smatraju komunalnim djelatnostima u Općini Župa dubrovačka za 2025. godinu (u daljnjem tekstu Program) odredilo je način, opseg i kakvoću obavljanja pojedine komunalne djelatnosti (članak 3. Odluke o drugim djelatnostima koje se smatraju komunalnim djelatnostima u Općini Župa dubrovačka („Službeni glasnik Općine Župa dubrovačka“, broj 33/18.), s procjenom pojedinih troškova po djelatnostima i iskazom financijskih sredstava potrebnih za ostvarivanje Programa, s naznakom izvora financiranja.

Programom su obuhvaćene djelatnosti koje su planirane Proračunom za 2025. godinu i to:

* deratizacija i dezinsekcija
* označavanje naselja, ulica, trgova i zgrada
* uklanjanje protupravno postavljenih predmeta na javnim površinama

Sredstva za ostvarenje gore navedene aktivnosti predviđaju se u iznosu od 41.000,00 eur, a financirat će se općih prihoda i primitaka, turističke pristoje i prihoda od koncesija.

**AKTIVNOST A500301: DERATIZACIJA I DEZINSEKCIJA**

Obvezatna (preventivna) deratizacija je metoda uništavanja i suzbijanja opasnih glodavaca kao mogućih izvora zaraze. Provodit će se u kanalizacijskim sustavima, odlagalištima otpadnih tvari, uz obalu mora, uz vodotoke, na zelenim površinama, okolini kontejnera i spremnika za smeće i provodit će se dva puta tijekom kalendarske godine: u proljeće (ožujak i travanj) i jesen (listopad, studeni).

Obvezatna deratizacija drugih subjekata u što spadaju objekti za javnu vodoopskrbu, objekti za promet namirnica, objekti organizacije zdravstva, odgojno-obrazovni objekti, stambeni objekti i ostali objekti poduzeća i drugih pravnih osoba.

U obvezatnu (preventivnu) dezinsekciju spadaju postupci suzbijanja komaraca, muha i sl. Dezinsekcija letećih komaraca (adulta) bi se obavila primjenom ULV aplikatora metodom hladnog zamagljivanja u kasnim večernjim satima javnim površinama u naseljima Općine. Akcija bi se izvela u dva navrata i to u mjesecu srpnju i kolovozu.

Dezinsekcija larvi komaraca obavila bi se u tri navrata (svibanj, lipanj i srpanj) i to u različitim vodenim recipijentima koji su legla komaraca (septičke jame, potoci i kanali oborinskih voda te spremnici vode u okolici domaćinstava, vrtovima i drugim obradivim površinama.

Dezinsekcija muha kao potencijalnih prenositelja crijevnih zaraznih bolesti vršit će se osobito u područjima gdje postoji navika držanja i uzgoja domaćih životinja te bi obuhvatila kontejnere i odlagališta otpada područja Župe dubrovačke, a vršila bi se tri puta tijekom ljetnih mjeseci.

Sredstva za ostvarenje gore navedene aktivnosti predviđaju se u iznosu od 20.000,00 eur,a financirat će se iz prihoda od koncesije i općih prihoda i primitaka i rasporediti na :

* materijalne rashode

**AKTIVNOST A500305: OZNAČAVANJE NASELJA, ULICA, TRGOVA I ZGRADA**

Ova djelatnost obuhvaća izradu, postavljanje i održavanje oznaka (ploča) naselja gdje još nisu postavljena, te dizajniranje, postavljanje i održavanje oznaka trgova, zgrada, ulica i stambenih objekata.

Ista se obavlja tako da sve oznake budu uvijek u urednom stanju i lako uočljive.

Sredstva za ostvarenje gore navedene aktivnosti predviđaju se u iznosu od 1.000,00 eur, a financirati će se iz općih prihoda te prihoda od koncesija i rasporediti na :

* materijalne rashode

**AKTIVNOST A500306: UKLANJANJE PROTUPRAVNO POSTAVLJENIH PREDMETA NA JAVNIM POVRŠINAMA**

Ovom se aktivnošću obuhvaća djelatnost uklanjanje olupina, šuta i sl. s javnih površina, a ista se obavlja temeljem Odluke o komunalnom redu Općine Župa dubrovačka, a izvršava se rješenjem komunalnog redarstva.

Sredstva za ostvarenje gore navedene aktivnosti predviđaju se u iznosu od 20.000,00 eur, a financirat će se iz turističke pristojbe i prihoda od koncesija i rasporediti na :

* materijalne rashode

**PROGRAM 1017 : RAZVOJ I UPRAVLJANJE SUSTAVA VODOOPSKRBE, ODVODNJA I ZAŠTITA VODA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik: nedovoljan prihod namjenskih sredstava Proračuna za pokrivanje istog te vrijeme potrebno za ishođenje potrebnih dozvola za realizacije navedenog Programa.

Pokazatelj uspješnosti : stvaranje kvalitetnijih uvjeta za život i čišći okoliš realizacijom projekta izgradnja kanalizacije Čibača II. Faza u 2025. i narednim godinama

Cilj je osigurati vodoopskrbu pitkom vodom za cjelovito područje Općine Župa dubrovačka uz što manje gubitaka te nastaviti razvoj mreže odvodnje otpadnih voda za sve postojeće ali i planirane korisnike sukladno razvoju svakog naselja.

Planirane su i aktivnosti koje se odnose na širenje, rekonstrukciju i sanaciju postojeće mreže sustava oborinske odvodnje i bujičnih tokova.

Navedene aktivnosti planirane su u suradnji s tvrtkom Vodovod Dubrovnik d.o.o. kao pružateljem usluge te tvrtkom Hrvatske vode d.o.o. kao nadležnom tvrtkom po pitanju svih aktivnosti koje se odnose na vode odnosno zaštitu voda.

Sredstva za ostvarenje gore navedene aktivnosti predviđaju se u iznosu od 491.000,00 eur, a financirat će se iz općih prihoda i primitaka, prenesenog viška prihoda, prihoda od koncesija i mineralnih sirovina.

**KAPITALNI PROJEKT K200401: ULAGANJA U KANALIZACIJU I ODVODNJU**

Cilj kapitalnog projekta je učiniti život stanovništvu i brojnim turistima daleko ugodnijim i zdravijim, te izbjeći bilo kakvu vrstu ekoloških nezgoda.

Nastavljene su aktivnosti na izradi cjelovitog projekta Aglomeracije ''Župa dubrovačka'' koji uključuje kompletno rješavanje vodoopskrbe i što je najvažnije kanalizacije uključujući i dovršetak postojeće mreže kao i izgradnju pročistača s novim ispustom na već predviđenoj lokaciji u Kuparima, a temeljem ugovora koji su potpisale Hrvatske vode s tvrtkom Vodovod.

Nastavljene su aktivnosti na ishođenju svih akata za gradnju za sustav odvodnje otpadnih voda naselja Čibača i Poslovne zone Čibača, (usklađivanje svi akata za gradnju, izmjena lokacijske dozvole - fazna izgradnja sustava koja je potrebna zbog složenosti i obimnosti projekta), a paralelno s time provode se zajedničke aktivnosti s Hrvatskim vodama oko projektiranja i financiranja dovršetka cjelokupnog sustava.

Ishođena je lokacijska dozvola za I. i II. fazu sustava odvodnje otpadnih voda naselja Čibača i Poslovne zone Čibača, građevinska dozvola za I. fazu sustava odvodnje otpadnih voda naselja Čibača i Poslovne zone Čibača, a u postupku je ishođenje građevinske dozvole za II fazu.

Radovi po građevinskoj dozvoli za I fazu su gotovi, a objava javnog natječaja za izvođenje radova na II fazi planira se odmah po ishođenju građevinske dozvole.

Sredstva za ostvarenje gore navedene aktivnosti predviđaju se u iznosu od 200.000,00 eur, a financirati će se iz općih prihoda i primitaka, prenesenog viška prihoda i rasporediti na :

* ostale rashode

**KAPITALNI PROJEKT K200402: ULAGANJA U PROJEKTNU DOKUMENTACIJU - KANALIZACIJA, VODOVOD I ODVODNJA**

U toku je izrada projektne dokumentacije za Idejni i Glavni projekt kanalizacije Čibača III. Faza, te se u suradnji sa tvrtkom Vodovod Dubrovnik d.o.o. planira dovršetak izrade Elaborata zaštite izvorišta Zavrelje i Duboka ljuta.

Sredstva za ostvarenje gore navedene aktivnosti predviđaju se u iznosu od 48.000,00 eur, a financirati će se iz općih prihoda i primitaka i rasporediti na:

* materijalni rashode
* ostale rashode
* rashode za nabavu proizvedene dugotrajne imovine

**KAPITALNI PROJEKT K200420: ULAGANJA U CRPNE STANICE**

Glavni cilj ovog kapitalnog projekta je nabava pumpi za crpne stanica za potrebe urednog funkcioniranja crpnih stanica na području Općine Župe dubrovačke, na lokacijama gdje se nalaze crpne stanice : Mlini, Srebreno i Kupari. Da bi same crpne stanice besprijekorno funkcionirale za iste je nužna po potrebi zamjena pumpi u određenim vremenskim intervalima a sve kako bi se spriječilo zagađenja okoliša u slučaju njihovog kvara odnosno prestanka rada.

Sredstva za ostvarenje gore navedene aktivnosti predviđaju se u iznosu od 12.000,00 eur, a financirati će se iz općih prihoda i primitaka i prihoda od koncesija i rasporediti će se na :

* rashodi za nabavu proizvedene dugotrajne imovine

**KAPITALNI PROJEKT K200421: IZGRADNJA VODOOPSKRBNE MREŽE**

Glavni cilj ovog kapitalnog projekta je izgradnja vodoopskrbe mreže na području Općine Župe dubrovačke gdje ista ne postoji te gdje za istom postoji potreba za izgradnjom. Navedeni kapitalni projekt se realizira putem poduzeća Vodovod Dubrovnik d.o.o. ( društva u suvlasništvu Općine Župe dubrovačke ) te se Općina putem kapitalne pomoći navedenom društvu za visinu iznosa investicije ( izgradnje vodoopskrbne mreže) dokapitalizirati u navedenom društvu. Općina Župa dubrovačka ovakvim investicijama nastoji podići kvalitetu života i životnog standarda stvarajući kvalitetne preduvjete za stanovanje svih svojih sadašnjih i budućih stanovnika.

Sredstva za ostvarenje gore navedene aktivnosti predviđaju se u iznosu od 50.000,00 eur,a financirati će se iz opći prihoda i primitaka, prihoda od mineralnih sirovina i rasporediti na:

* ostale rashode

**AKTIVNOST A500400: ULAGANJA U ODRŽAVANJE KANALIZACIJE, VODOVODA I ODVODNJE**

Cilj ulaganja u održavanje kanalizacije, vodopskrbnog sustava i odvodnje je povećati količinu vode za dijelove naselja koja u tursitičkoj sezoni imaju povećanu potrošnju vode, a istovremeno smanjene količine, te opskrbiti vodom dijelove naselja koji još nemaju vodovodnu mrežu, izgradnjom novih vodovodnih pravaca, ujedno se nastoji ulaganje u održavanjem mreže oborinske odvodnje nastoji riješiti probleme koji nastaju uslijed velikih padalina i koji uzrokuju štetu stanovništvu, poljoprivrednim i gospodarskim subjektima na području Općine. Ulaganjem u održavanje postojećeg sustav fekalne odvodnje nastoji se osigurati što kvalitetnije uvjete za život stanovnika Općine.

Kao nastavak izgradnje vodoopskrbne mreže, započete ranije na području Općine Župa dubrovačka, koja nisu imala vodovodnu mrežu, u 2025. godini predviđa se nastavak izgradnje mjesne mreže cjevovoda i poboljšanje već postojeće mreže.

Sredstva za ostvarenje gore navedene aktivnosti predviđaju se u iznosu od 181.000,00 eur,a financirati će se iz opći prihod i primitaka, prihoda od mineralnih sirovina i rasporediti na:

* materijalne rashode

**PROGRAM 1016 : PROSTORNO UREĐENJE I PRIPREMA PROJEKTNE DOKUMENTACIJE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine raditi na realizaciji navedenog Programa, završno sa 31.12.2025. godine

Rizik: dugotrajnost postupka ishođenja uvjeta od javno pravnih tijela koji sudjeluju u postupcima

Pokazatelj uspješnosti : realizacija samog programa, odnosno uređeniji prostor kroz donošenje navedene prostorno-planske dokumentacije

Kroz aktivnosti prostornog planiranja i uređenja, te izrade svih vrsta projektne dokumentacije cilj je osigurati ravnomjeran i uravnotežen razvoj svih područja Općine, neovisno radi li se o građevinskim područjima, izdvojenim zonama (bez obzira na namjenu), zaštićenim područjima te poljoprivrednim i ostalim površinama.

Izradom projektne dokumentacije ostvaruje se preduvjet za prijavu projekata na vanjske izvore financiranja.

Sredstva za ostvarenje gore navedene aktivnosti predviđaju se u iznosu od 366.850,00 eur**,** a financirati će se iz opći prihoda i primitaka, prihoda od koncesija, prihoda od donacija te prenesenog viška prihoda.

**KAPITALNI PROJEKT K200403: PROSTORNO PLANSKA DOKUMENTACIJA**

U cilju osiguranja za korištenje (gospodarenje), zaštitu i upravljanje prostorom kao pretpostavki za društveni i gospodarski razvoj, zaštitu okoliša i prirode, razumno korištenje prirodnih i kulturnih dobara Općina Župa dubrovačka provodi postupke u izradi prostorno-planske dokumentacije sa svim neophodnim predradnjama.

Izvješće o stanju u prostoru Općine Župa dubrovačka (u daljnjem tekstu: Izvješće) izrađuje se, sukladno Zakonu o prostornom uređenju (Narodne novine 153/13, 65/17, 114/18, 39/19, 98/19), kao dokument praćenja stanja u prostoru za razdoblje od protekle četiri godine. Izvješće o stanju u prostoru, kao obvezni dokument praćenja stanja u prostoru, daje preduvjete za daljnju izradu dokumenata prostornog uređenja, njihovu izmjenu i dopunu te procjenu potrebe izrade drugih strateških i razvojnih odluka i prostorno‐planskih dokumenata za područje jedinice lokalne samouprave tj. Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 133.750,00 eur, a financirati će se iz općih prihoda i primitaka, donacija te će se ista rasporediti na :

* rashode za nabavu proizvedene dugotrajne imovine

**KAPITALNI PROJEKT K200406: PROJEKTNA DOKUMENTACIJA DJEČJA I SPORTSKA IGRALIŠTA**

Cilj kapitalnog projekta je izrada projektne dokumentacije potrebne za izgradnju dječjih i sportskih igrališta na području Općine Župa dubrovačka gdje za istim postoji potreba u cilju podizanja kvalitete života svih žitelja Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 120.000,00 eur, a financirati će se iz općih prihoda i primitaka I pomoći RH, te rasporediti na:

* rashode za nabavu proizvedene dugotrajne imovine

**KAPITALNI PROJEKT K200410: PROJEKTNA DOKUMENTACIJA - PROJEKTI OD OPĆEG I JAVNOG INTERESA**

Cilj kapitalnog projekta je osigurati sredstva za izradu projektne dokumentacije od općeg javnog interesa za realizaciju projekata na području Općine Župa dubrovačka kojim bi se nastojala poboljšati kvaliteta života i unaprijediti sadržaje od općeg javnog interesa na području Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 65.000,00 eur, a financirati će se iz općih prihoda i primitaka i prensenog viška prihoda i rasporediti na:

* rashode za nabavu proizvedene dugotrajne imovine

**AKTIVNOST A500601: GEODETSKO – KATASTARKE USLUGE**

Pod uslugama geodetsko katastarske usluge – ucrtavanja cesta podrazumijevaju se troškovi geodeta u svezi ucrtavanja općinskih nerazvrstanih cesta i javnih površina u katastru.

Sredstva za ostvarenje gore navedene aktivnosti predviđaju se u iznosu od 48.100,00 eur, a financirati će se iz prihoda od koncesija i rasporediti na:

* materijalne rashode

**PROGRAM 1020 : ULAGANJA U KOMUNALNU INFRASTRUKTURU UZ OSTALE CESTE**

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine.

Rizik : nedovoljan prihod namjenskih sredstava Proračuna za pokrivanje istog, te ishodovanje potrebnih dozvola za realizaciju Programa.

Pokazatelj uspješnosti : realizacija samog programa, odnosno osiguranje svi sigurnosnih uvjeta za sve sudionike u prometu.

Programom ulaganja u komunalnu infrastrukturu u ceste koje nisu nerazvrstane ceste na području Općine Župa dubrovačka nastoji se poboljšati sigurnost svih sudionika u prometu a ponajviše pješaka ulaganjem sredstava u izgradnju nogostupa, javne rasvjete, prometne signalizacije (usporivača prometa), zaštitnih ograda uz ceste na mjestima gdje iste nedostaju, uređenjem ugibališta, oborinske odvodnje i sličnog.

Sredstva za ostvarenje gore navedene aktivnosti predviđaju se u iznosu od 673.500,00 eur, a financirati će se iz opći prihoda i primitaka, prihoda od koncesija, pomoći ŽUC-a , te prenesenog viška.

**AKTIVNOST A500602: ULAGANJA U CESTE**

Zadaća aktivnosti je ulaganjima dobiti veću sigurnost na cestama te dodatnu turističku ponudu koja bi pratila trendove svjetskog turizma / izgradnja šetnica, vidikovaca, nogostupa i sl/.

Cilj je dodatnim ulaganjem u poboljšanja prohodnosti navedenih cesta i izgradnjom nogostupa, ugibališta, zaštitnih ograda I usporivača prometa poboljšati povezanost i sigurnost svih naših turističkih i ostalih mjesta u Općini Župa dubrovačka.

Sredstva za ostvarenje gore navedene aktivnosti predviđaju se u iznosu od 673.500,00 eur, a financirati će se iz općih prihoda i primitaka, prihoda od koncesija, pomoći ŽUC – a i prenesenog viška prihoda i rasporediti na:

* materijalne rashode
* rashode za nabavu proizvedene dugotrajne imovine

.

**PROGRAM 1021: OSTALE KOMUNALNE AKTIVNOSTI**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine.

Rizik : nedovoljan prihod u Proračuna za pokrivanje istog

Pokazatelj uspješnosti: realizacija samog programa odnosno osiguravanje čistoće plaža, morske obale i sigurnosti u zajednici,

Programom se nastoje osigurati sredstva za sve nužne komunalne djelatnosti bez kojih se ne bi mogli stvoriti preduvjeti za kvalitetan i dostatan standard kako gostiju Općine Župa dubrovačka tako i njenih stanovnika.

Sredstva za ostvarenje gore navedene aktivnosti predviđaju se u iznosu od 117.000,00 eur, a financirat će se iz općih prihoda i primitaka, turističke pristojbe, prihoda od koncesija, prenesenog viška prihoda.

**AKTIVNOST A500900: ODRŽAVANJE IZVORA I JAVNIH FONTANA**

Cilj aktivnosti održavanja izvora i javnih fontana je konačna uređenost i komunalna opremljenost područja.

Javne fontane moraju se održavati u funkcionalnom stanju. Održavanje obuhvaća sve vodoinstalaterske poslove počevši od vodomjera do fontane i na samoj fontani, te poslove njezina pranja i čišćenja. U sezonskom razdoblju fontana se čisti dva puta tjedno, a u izvan sezonskom razdoblju jedanput mjesečno. Održavanje fontana odnosi se na fontanu Mlini i Mandaljena kao i troškove vode istih. Izvori na području Župe dubrovačke će se sanirati i održavati u funkcionalnom stanju. Obavit će se neophodni građevinski radovi i vodoinstalaterski radovi za dovođenje izvora u funkciju.

Sredstva za ostvarenje gore navedene aktivnosti predviđaju se u iznosu od 10.000,00 eur, a financirati će se iz općih prihoda, prihoda od koncesija i turističke pristojbe i rasporediti na:

* materijalne rashode

**AKTIVNOST A500902: ODRŽAVANJE NEKONCESIONIRANIH PLAŽA, LUKA I LUČICA**

Ova aktivnost podrazumijeva održavanje uređenih i neuređenih morskih plaža, obale i infrastrukture koja nije u sustavu koncesija, kao dijelu pomorskog dobra u općoj upotrebi koje se nalazi na području Općine Župa dubrovačka te ulaganja u morsku obalu u suradnji s Županijskom lučkom upravom te ulaganja u održavanje sigurnosti ( lučka svijetla na području Općine Župe dubrovačke ) prometa na moru.

Sredstva za ostvarenje gore navedene aktivnosti predviđaju se u iznosu od 44.500,00 eur, a financirat će se iz općih prihoda i primitaka, turističke pristojbe te prihoda od koncesija i rasporediti na:

* pomoći dane u inozemstvo i unutar općeg proračuna
* materijalne rashode
* rahode za nabavu proizvedene dugotrajne imovine

**AKTIVNOST A500903: HVATANJE I ZBRINJAVANJE ODBJEGLIH I NAPUŠTENIH ŽIVOTINJA**

Hvatanje i zbrinjavanje odbjeglih i napuštenih životinja obuhvaća:

* hvatanje pasa, mačaka i ostalih lutalica
* sterilizacija mačaka
* cijepljenje, čuvanje i hranidbu uhvaćenih lutalica
* udomljavanje ili neškodljivo uklanjanje uhvaćenih lutalica
* prikupljanje i neškodljivo uklanjanje uginulih životinja

Ova se djelatnost provodi neprekidno tijekom cijele godine s posebnim intenzitetom pred turističku sezonu.

Sredstva za ostvarenje gore navedene aktivnosti predviđaju se u iznosu od 21.000,00 eur, a financirat će se iz općih prihoda i primitaka i prihoda od koncesija i rasporediti će se na:

* materijalne rashode

**AKTIVNOST A500904: BOŽIČNO UKRAŠAVANJE**

Ova djelatnost obuhvaća popravak postojećih, nabavu novih Božićnih ukrasa, postavljanje i demontažu svjetlećih ukrasa u cilju ukrašavanja Općine Župa dubrovačka za vrijeme Božićnih i Novogodišnjih blagdana te posebno za potrebe ukrašavanja manifestacije Adventa u Župi dubrovačkoj koji Općina organizira u suradnji sa Turističkom zajednicom Općine Župe dubrovačke..

Sredstva za ostvarenje gore navedene aktivnosti predviđaju se u iznosu od 30.000,00 eur, a financirati će se iz općih prihoda i primitaka, prihoda od koncesija i turističke pristojbe i rasporediti na:

* materijalne rashode

**AKTIVNOST A600200: NADZOR JAVNIH POVRŠINA**

Navedenom aktivnošću se nastoje osigurati sredstva za nabavku opreme za nadzor javnih površina te njihovo povezivanje, izradu elaborata vezanih za nevedenu aktivnost, edukacije vezane za provođenje aktivnosti a sve s ciljem povećanja sigurnosti na javnim površinama Općine Župa dubrovačka.

Sredstva za ostvarenje gore navedene aktivnosti predviđaju se u iznosu od 11.500,00 eur, a financirati će se iz općih prihoda i primitaka, prihoda od koncesija i rasporediti na:

* rashode za nabavu proizvedene dugotrajne imovine

**PROGRAM 1006: ZDRAVSTVO I SOCIJALNA SKRB**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : poremećaji u ostvarenju prihoda predviđenih za realizaciju ovog Programa.

Pokazatelj uspješnosti : realizacija samog programa koji se iskazuje brojem korisnika Socijalnog programa Općine i postotkom riješenih zahtjeva za ostvarivanje socijalnih prava

Cilj ovog Programa je zadržati standard laboratorijskih usluga u okviru zdravstvene stanice Srebreno i za potrebe Pedijatrijske ambulante Srebreno kao i osigurati pomoć najugroženijim obiteljima s područja naše Općine, nagrada za novorođenu djecu, te sufinanciranje javnog prijevoza učenicima, umirovljenicima te korisnicima posebnih kategorija. Kroz ovaj Program i njegove aktivnosti nastoji se kroz tekuće i kapitalne pomoći prije svega Zavodu za hitnu medicine DNŽ i Domu zdravlja Dubrovnik omogućiti da kroz zajedničko djelovanje se poboljša standard pružanja usluge primarne zdravstvene zaštite i omogućavnja boljih uvjeta za rad koji se prije svega održavaju na djecu i odrasle stanovnike Općine u pedijatrijskoj ambulanti Srebreno i u primarnoj zdravstvenoj zaštiti u Ambulanti u Župi dubrovačkoj. Nabavom medicinskih kreveta nastoji se olakšati zdravstvena skrb za teško oboljele osobe s područja Općine i šire.

Sredstva za izvršenje programa zdravstvo i socijalna skrb predviđaju se u iznosu od 343.000,00 eur, osigurati će se u Proračunu Općine Župa dubrovačka za 2025. godinu iz općih prihoda i primitaka, prenesenog viška prihoda te pomoći Dubrovačko-neretvanske županije.

**AKTIVNOST A100601: ZDRAVSTVENA ZAŠTITA**

Aktivnost podrazumijeva osiguranje laboratorijskih usluga u Ambulanti Srebreno za potrebe stanovnika Općine Župa dubrovačka, za usluge fizijatra u ambulanti Srebreno, te kapitalna pomoć Zavodu za hitnu medicinu.

Sredstva za izvršenje aktivnosti iz ovog programa predviđaju se u iznosu od 43.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rasporediti na:

* materijalne rashode
* rashode za nabavu proizvedene dugotrajne imovine

**AKTIVNOST A100603: SOCIJALNI PROGRAM**

Osnovni cilj programa je pomoći obiteljima i kućanstvima te utvrditi i osigurati, u što većem opsegu, druge vrste pomoći, ovisno o stanju i oblicima socijalne ugroženosti stanovništva Općine Župa dubrovačka.

Unutar programa pomoći obiteljima i kućanstvima predviđa se povremena jednokratna novčana pomoć za obitelji i kućanstva koja u određenom trenutku u godini zapadnu u težu ekonomsku situaciju zbog bolesti, zbog elementarne nepogode i sl. uz ispunjavanje jednog od sljedećih uvjeta: uvjet prihoda, zdravstveni uvjet, i posebni uvjet. Također se predviđa pravo na stalnu novčanu naknadu određenim kategorijama stanovništva u različitim novčanim iznosima, zatim pravo na božićnicu djeci poginulih i umrlih branitelja, obitelji poginulih osoba u Domovinskom ratu, te hrvatskim civilnim i vojnim invalidima sa preko 60% invalidnosti, pravo na subvenciju prijevoza, učenika srednje škole, umirovljenika i ostalih koji zadovoljavaju uvjete Odluke. Unutar Programa pomoći predviđena je novčana pomoć za opremu novorođenog djeteta, kupnju školskog pribora i opreme za školu, pravo na pomoć za ogrjev, pravo na pomoć za podmirenje troškova stanovanja i pomoć za pogrebne troškove, a sve sukladno Odluci o socijalnoj skrbi Općine Župa dubrovačka.

Sredstva za izvršenje aktivnosti predviđaju se u iznosu od 300.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka, pomoći Dubrovačko-neretvanske županije i prenesenog viška prihoda i rasporediti će se na:

* naknade građanima i kućanstvima na temelju osiguranja i drugih naknadama

**PROGRAM 1007: OČUVANJA SAKRALNE BAŠTINE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljan prihodi Proračuna za pokrivanje istog.

Pokazatelj uspješnosti : realizacija samog programa odnosno očuvanje sakralnih objekata na području Općine od njihovog propadanja.

Programom se nastoji očuvati sakralnu i kulturnu baštinu Općine Župa dubrovačka od propadanja i devastiranja te istu ostaviti u nasljeđe budućim generacijama, kroz Program se nastoji obogatiti kulturni život Općine organiziranjem različitih kulturnih manifestacija i događaja.

Sredstva za izvršenje programa zdravstvo i socijalna skrb predviđaju se u iznosu od 53.000,00 eur, osigurati će se u Proračunu Općine Župa dubrovačka za 2025. godinu iz općih prihoda i primitaka te prenesenog viška prihoda.

**AKTIVNOST A100702: POKROVITELJSTVA I POMOĆI U KULTURI**

Glavni cilj je sačuvati sakralne objekte održavanjem župnih ureda i groblja na području Općine Župa dubrovačka i šire uzimajući u obzir činjenicu da mnogi žitelji naše Općine svoje korijene vuku iz drugih krajeva te se istima nastoji pomoći u njihovoj želji za obnovom sakralnih objekata u mjestima odakle potječu a sve sa željom da se sakralni objekti sačuvaju od propadanja.

Sredstva za izvršenje aktivnosti očuvanja sakralne baštine predviđaju se u iznosu od 25.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rasporediti na:

* ostale rashode

**AKTIVNOST A100704: POKROVITELJSTVO I ORGANIZACIJA KULTURNIH DOGAĐANJA**

Glavni cilj ove aktivnosti je organizacija različitih događaja na području Općine Župe dubrovačke gdje za to postoje adekvatni uvjeti organizirati kulutrna događanja i organzirati različite manifastacije (koncerte, predstave, izložbe i slične događaje) te sa istim obogatiti kulturni život stanovnika Općine i njenih posjetitelja posebno u ljetnim mjesecima.

Sredstva za izvršenje aktivnosti predviđaju se u iznosu od 10.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rasporediti na:

* materijalne rashode

**AKTIVNOST A500909: ODRŽAVANE CRKVICA I OSTALIH SPOMENIKA KULTURE**

Osnovni cilj ove aktivnosti je omogućiti normalno odvijanje vjerskih obreda u crkvicama kojima prijeti propadanje i daljnja devastacija od dotrajalosti. Unutar ove aktivnosti predviđaju se neophodni popravci, pomoć u materijalu i stručna pomoć na zaustavljanju devastacije i propadanja vrijednog povijesnog blaga Općine i šire.

Sredstva za ostvarenje gore navedene aktivnosti predviđaju se u iznosu od 15.000,00 eur,a financirat će se iz općih prihoda i primitaka i rasporediti na:

* ostale rashode

**AKTIVNOST A500910: ODRŽAVANJE DOMOVA KULTURE**

Ova aktivnost obuhvaća neophodne popravke domova kulture odnosno domova mladeži na području Općine da bi isti zadržali svoju funkciju, odnosno da se njihova funkcija proširi u cilju okupljanja mladeži.

Sredstva za ostvarenje gore navedene aktivnosti predviđaju se u iznosu od 3.000,00 eur, a financirat će se iz općih prihoda i primitaka i rasporediti na:

* materijalne rashode.

**PROGRAM 1008: INFORMIRANJE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljan prihod namjenskih sredstava Proračuna za pokrivanje istog

Pokazatelj uspješnosti : realizacija samog programa odnosno upoznavanje svih građana Općine sa aktivnostima koje Općina provodi.

Cilj program je informiranje mještana o svim događanjima i aktualnostima vezanim za Općinu Župu dubrovačku te, omogućiti pristup građanima podacima o radu jedinice lokalne samouprave kao i o ukupnim zbivanjima unutar iste.

Sredstva za izvršenje aktivnosti procjenjuju se u iznosu od 40.300,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i prenesenog viška prihoda.

**AKTIVNOST A100801: INFORMIRANJE GRAĐANA**

Informiranje je važan mehanizam putem kojeg mještani mogu sudjelovati u javnom životu zajednice, a mogu biti i važan element stvaranja osjećaja pripadnosti istoj, kroz navedenu aktivnost se osigurava funkcionalnost rada web stranice Općine, objavljuju različiti oglasi za potrebe rada Općine i realiziraju Ugovori s različitim medijima (tiskanim, tv ili web) za potrebe same Općine.

Sredstva za izvršenje aktivnosti procjenjuju se u iznosu od 40.300,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rasporedit na:

* materijalne rashode

**PROGRAM 1009: SPORT I REKREACIJA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog programa odnosno broj djece i odraslih koji sudjeluju u radu sportskih klubova na području Općine

Cilj programa je poticanje na bavljenje sportom i sportskim aktivnostima putem financiranja preko Zajednice sportova Općine Župa dubrovačka koja skrbi o funkcioniranju svih sportskih kolektiva na području Općine Župa dubrovačka. Kroz program se nastoji kapitalnim ulaganjima u sportske objekte na području Općine stvoriti bolje uvjete za rad svih sportskih klubova a održavanjem samih sprotskih objekata i dječjih igrališta te pripadajuće opreme omogućiti kvalitenije uvjete za rad klubova. Tekućim i kapitalnim pomoćima se nastoji pomoći sportskim kllubovima koji kroz svoje redovno financiranje ne mogu finacirati ulaganja koja se odnose na ulaganja u infrastrukturu koja pridonosi stvaranju boljih uvjeta za rad istih.

Sredstva za izvršenje aktivnosti procjenjuju se u iznosu od 205.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka te prenesenog viška prihoda.

**AKTIVNOST A100901: DONACIJA ZAJEDNICI SPORTOVA OPĆINE ŽUPA DUBROVAČKA**

Cilj aktivnosti razvoja sporta je poticanje stvaranja i unapređenje materijalnih i drugih uvjeta pri zadovoljavanju javnih potreba u sportu, usklađivanje aktivnosti udruga na ostvarivanju razvoja, djelovanje na promicanju stručnog rada, te poticanje rada s nadarenom djecom u cilju ostvarenja sportskih aktivnosti kroz sustav natjecanja.

Aktivnostima poticanja razvoja sporta u 2025. godini planira se poduprijeti djelovanje sportskih udruga i klubova kroz Zajednicu sportova Općine Župa dubrovačka, te održavanje sportskih igrališta na području Župe dubrovačke.

Sredstva za izvršenje aktivnosti udrugama u sportu procjenjuju se u iznosu od 165.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka, prenesenog viška prihoda i rasporediti na:

* ostale rashode

**AKTIVNOST A100903: ODRŽAVANJE DJEČJIH I SPORTSKIH IGRALIŠTA**

Cilj aktivnosti je održavanje dječjih i sportskih igrališta na području Općine Župa dubrovačka u svrhu osiguravanja što kvalitetnijih uvjeta za rekreaciju i boravak na otvorenome kako djece tako i odraslih žitelja Općine. Kroz ovu aktivnosti se nastoji popravcima i drugim održavanjem osigurati punu funcionalnost dječjih i sportskih igrališta na području Opine Župa dubrovačka gdje za tim postoji potreba.

Sredstva za izvršenje aktivnosti održavanje dječjih i sportskih igrališta procjenjuju se u iznosu od 35.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rapsorediti na:

* materijalne rashode

**AKTIVNOST A100904: TEKUĆE DONACIJE SPORTSKIM KLUBOVIMA**

Cilj aktivnosti je pomoć sportskim klubovima i Udrugama u sportu s područja Općine Župa dubrovačka u situacijama kad navedene ne mogu finanicrati troškove investicijskog ulaganja u objekte i opremu za svoj rad kroz Program Zajednice sportova te se isti ne mogu financirati putem redovnih sredstava. Sredstva dodjeljena kroz ovu aktivnosti su namjenska sredstva koja se ne koriste za potrebe redovnog funkcioniranja rada klubova ili udruga u sportu već se ista dodjeljuju s ciljem kapitalnog ulaganja u objekte ili opremu navedenih klubova.

Sredstva za izvršenje aktivnosti tekuće donacije sportskim klubovima procjenjuju se u iznosu od 5.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rasporediti na:

* ostale rashode

**PROGRAM 1010: UDRUGE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog programa odnosno rada Udruga koje sudjeluju u kreiranju društvenog, kulturnog i sportskog života.

Cilj programa javnih potreba u socijalnoj skrbi, skrbi o stradalnicima Domovinskog rata, zdravstvenoj zaštiti i skrbi o djeci i mladima Općine Župa dubrovačka za 2025. godinu je obuhvaćanje projekata / programa organizacija iz navedenih područja socijalne i zdravstvene skrbi, skrbi o djeci, mladima i obitelji, a koji su usmjereni na provođenje mjera i aktivnosti utvrđenih nacionalnim strategijama, planovima i politikama kao i projekata/programa organizacija iz područja Domovinskog rata koji se odnose na očuvanje stečevina i zaštitu digniteta Domovinskog rata, prevladavanje posljedica Domovinskog rata, te koji doprinose poboljšanju kvalitete života sudionicima i stradalnicima Domovinskog rata i njihovim obiteljima te jačanju njihove uloge kako u lokalnoj zajednici tako i društvu u cjelini.

Sredstva za izvršenje aktivnosti procjenjuju se u iznosu od 85.100,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka te prenesenog viška prihoda.

**AKTIVNOST A101001: SUFINANCIRANJE UDRUGA U SOCIJALNOJ, ZDRAVSTVENOJ SKRBI, SKRBI O STRADALNICIMA DOMOVINSKOG RATA**

Općina Župa dubrovačka će prema svojim mogućnostima pomagati sve udruge i programe koji će se brinuti o socijalno humanitarnim udrugama, udruga proizišli iz Domovinskog rata sa područja Općine Župa dubrovačka i pojedinih udruga koje djeluju na području Dubrovačko-neretvanske županije, a djelovat će u svrhu pomoći osobama s invaliditetom i posebnim potrebama i u svrhu podizanja svijesti lokalne zajednice o međusobnom pomaganju i socijalnoj osjetljivosti prema najpotrebitijima.

Poticat će rad umirovljenika kao i angažman mladih kroz čije će se aktivnosti okupljati djeca i roditelji, te kroz aktivno druženje obogatiti mjesto događanjima, a sve popraćeno humanitarnim karakterom.

Sredstva za izvršenje aktivnosti predviđaju se u iznosu od 35.600,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rasporediti na:

* ostale rashode

**AKTIVNOST A500603: SUFINANCIRANJE UDRUGA U KULTURI**

Osnovni ciljevi koji se žele postići aktivnostima poticaja amaterizma udruga u kulturi jesu održavanje kvalitetne cjelogodišnje kulturne ponude, organiziranjem privlačnih tradicijskih svečanosti tijekom zime, a posebno tijekom ljetne turističke sezone, te poticanje kulturnog stvaralaštva amaterskih udruga zbog njihove velike uloge u upotpunjavanju kulturne i turističke ponude Župe dubrovačke.

Unutar ove aktivnosti nastavit će se sa dosadašnjom djelatnosti u obnavljanju plesačkog i glazbenog potencijala primanjem novih članova u udruge u kulturi, zatim pomoći u sufinanciranju troškova tradicionalnih karnevalskih svečanosti tijekom zime i ljeta te nastojati uključiti što veći broj djece i mladeži u aktivnosti tradicionalnog župskog karnevala, župskih mažuretki, limene glazbe i KUD-a „ Marko Marojica “.

Isto tako pomoći će se izdavačka djelatnost udruga u kulturi da bi se prikupilo i sortiralo sve dosada napisano o Župi dubrovačkoj, te poticanje izrade biltena.

Poticati će se rad amaterskih umjetnika koji djeluju u svrhu očuvanja tradicijskih vrijednosti kao i Udruga mladih koji svojim radom bogate kulturnu ponudu našeg mjesta, a sve kroz humanitarno djelovanje.

Sredstva za izvršenje aktivnosti iz predviđaju se u iznosu od 49.500,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka, prenesenog viška prihoda i rasporediti na:

* ostale rashode

**PROGRAM 1018: ZAŠTITA OKOLIŠA**

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : čistoća javnih površina i zaštita prirodnog okoliša od različitih oblika devastacije

Cilj programa je očuvanje i zaštita okoliša Općine Župa dubrovačka, u tu svrhu se osiguralo odgovarajuće zemljište na kojem će se u skoroj budućnosti konačno započeti projekt realizacije reciklažnog dvorišta koji je goruća potreba Općine Župa dubrovačka, kroz Program se realizira nabava komunalne opreme koja je uglanom sufinancirana sredstvima Fonda za zaštitu okoliša, te se kroz Program realizira Ugovor s poduzećem Čistoća d.o.o. o zbrinjavanju glomaznog otpada s područja Općine Župa dubrovačka.

Sredstva za izvršenje aktivnosti procjenjuju se u iznosu od 126.000,00 eur, a osigurat će se u Proračunu Općine Župa dubrovačka za 2025. godinu iz općih prihoda i primitaka, prihoda od donacija, pomoći RH, prenesenog viška prihoda.

**AKTIVNOST A600100: ZAŠTITA OKOLIŠA**

Općina Župa dubrovačka kroz prostorno plansku dokumentaciju odredila lokaciju reciklažnog dvorišta za građevinski otpad na području kamenoloma Dubac u vlasništvu tvrke PGM Ragusa d.d., s kojom je sklopljen sporazum o realizaciji projekta. PGM Ragusa d.d. se obvezala izraditi projekt i osigurati sve potrebne dozvole kako bi reciklažno dvorište građevinskog otpada počelo sa radom.

Također, u dogovoru s pružateljem usluge, tvrtkom Čistoća d.o.o. u planu je i priprema dokumentacije za izgradnju i opremanje reciklažnog dvorišta na području Općine Župa dubrovačka.

Osim navedenih aktivnosti, planira se i redovna izobrazba stanovništva Općine Župa dubrovačka iz područja gospodarenja otpadom, zbrinjavanje glomaznog otpada te kazna Fonda za zaštitu okoliša za nerazvrstavanja otpada

Sredstva za izvršenje radova u aktivnosti zaštite okoliša predviđaju se u iznosu od 96.000,00 eur, osigurati će se iz općih prihoda i primitaka i rasporediti na:

* materijalni rashodi
* ostali rashodi

**AKTIVNOST A600300: NABAVA KOMUNALNE OPREME**

Općina Župa dubrovačka kroz nabavu komunalne opreme (spremnika za mješani otpad) nastoji poboljšati kvalitetu životnog standarda svih stanovnika Općine Župe dubrovačke kroz održavanje čistoće i urednosti same Općine na zadovoljavajućem nivou, zadovoljavajući time potrebe kako stanovnika tako i svih gostiju naše Općine, a s ciljem da se kroz ovu aktivnost osigura dovoljan broj spremnika za mješani otpad na svim sabirnim mjestima u Općini Župi dubrovačkoj.

Sredstva za izvršenje radova u aktivnosti zaštite okoliša predviđaju se u iznosu od 30.000,00 eur, osigurati će se iz općih prihoda i primitaka, pomoći RH i raposrediti na:

* rashode za nabavu proizvedene dugotrajne imovine

**PROGRAM 1019: ORGANIZACIJA I PROVOĐENJE ZAŠTITE SPAŠAVANJA**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : rad na prevenciji, opremanju DVD-a, tima Civilne zaštite te stvaranje preduvjeta za pravovremeno i učinkovito izvršavanja zadataka

U okviru programa protupožarne zaštite predviđaju se aktivnosti zaštite od požara na području Općine Župa dubrovačka.

Cilj je spriječiti propadanje prirodnih bogatstava našeg područja, zaštititi od posljedica elementarne nepogode imovinu i stanovništvo, te omogućiti normalan život stanovništvu nakon elementarne nepogode. Unutar ove aktivnosti predviđa se nabava neophodne opreme za jedinicu civilne zaštite.

Sredstva za izvršenje Programa procjenjuju se u iznosu od 504.170,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka, prenesenog viška prihoda i turističke pristojbe.

**AKTIVNOST A500500: PROTUPOŽARNA ZAŠTITA**

Osnovni cilj aktivnosti održavanja protupožarnih puteva je što veća zaštita šume, voćnjaka i vinograda naše Općine, osiguravajući primjeren pristup stanovništvu do za sada neprohodnih dijelova Općine, poticati poljoprivrednu aktivnost na tim područjima, čišćenje zapuštenih površina i sadnju autohtonih kultura čime se želi preventivno smanjiti mogućnost nastanka i širenja požara na tim površinama.

Aktivnost održavanja protupožarnih puteva sastoji se u redovnom čišćenju protupožarnih putova prije ljetnog perioda, redovitom održavanju prohodnih svih protupožarnih putova, saniranju propusta na protupožarnim putevima, te u slučaju većih požara žurno probijanje novih da bi se spriječilo širenje požara. Prioritet dati izgradnji i sanaciji puteva uz granicu sa BiH iz koje prijeti najveća opasnost od nastanka požara. Zatražiti od HEP-a da izgrađene puteve ispod dalekovoda kontinuirano i planski održava. S vlasnicima zemlje postići korektan dogovor u smislu ishodovanja potrebnih suglasnosti za izradu i sanaciju protupožarnih puteva, te naglašavati obostrani interes.

Osnovna zadaća aktivnosti Dobrovoljnog vatrogasnog društva je organizirano djelovati na preventivi i gašenju, te saniranju posljedica od požara.

Osnovni cilj aktivnosti DVD Župa dubrovačka je provođenje preventivnih mjera zaštite od požara kroz obuku dobrovoljnih vatrogasaca i stanovništva, te očuvanje što više šuma, nasada stabala i parkova na području Općine.

U okviru aktivnosti protupožarne zaštite predviđaju se aktivnosti zaštite od požara na području Općine Župa dubrovačka. Unutar ovih aktivnosti predviđa se provođenje preventivnih mjera zaštite od požara kroz dežurstvo i patroliranje u mjesecu lipnju, srpnju, kolovozu i rujnu 16 satno ili čak 24 satno sukaldno prosudbi. Isto tako predviđa se intervencija na području Općine Župa dubrovačka i uz njene rubne dijelove. Unutar informativno-propagandne djelatnosti predviđa se organizacija pokazne vatrogasne vježbe i tehničkog zbora raspoložive vatrogasne opreme povodom dana vatrogastva, suradnja sa školama, turističkom zajednicom Općine Župa dubrovačka u organizaciji promidžbenih aktivnosti u cilju unapređenja vatrogastva i zaštite od požara, te organizacija i provedba natjecanja vatrogasnih ekipa u cilju obuke za brzu intervenciju. Unutar suradnje sa vatrogasnim i drugim organizacijama ističe se suradnja sa Vatrogasnom zajeadnicom Dubrovačko-neretvanske županije, Javnom vatrogasnom postrojbom Dubrovački vatrogasci i DVD sa okolnog područja naše Općine, te suradnja sa gospodarskim i turističkim subjektima na području Općine Župa dubrovačka u cilju unapređenja vatrogastva, preventivne zaštite, te gašenja požara.

Osnovni cilj je spriječiti propadanje prirodnih bogatstava našeg područja, zaštititi od posljedica elementarne nepogode imovinu i stanovništvo, te omoguićiti normalan život stanovništvu nakon elementarne nepogode. Unutar ove aktivnosti predviđa se nabava neophodne opreme za jedinicu civilne zaštite, a sukladno Zakonu o civilnoj zaštiti.

Obzirom da se elementarna nepogoda ne može predavidjeti, tako je vrlo teško predvidjeti i opisati poslove koje je potrebno napraviti u slučaju elementarne nepogode. Opis poslova bio bi različit na vrstu elementarne nepogode, za područje Općine koje obuhvati elementarna nepogoda. Sukladno Zakonu o civilnoj zaštiti osigurane su sredstva i oprema za jedinicu civilne zaštite.

Sredstva za aktivnosti protupožarne zaštite osigurati će se u proračunu Općine Župa dubrovačka za 2025. godinu u iznosu od 488.170,00 eur, iz općih prihoda, pomoći RH prenesenog viška prihoda i rasporediti na:

* materijalne rashode
* ostale rashode

**AKTIVNOST A500501: CIVILNA ZAŠTITA**

Unutar ove aktivnosti planira se nabavka opreme za potrebe postrojbe Civilne zaštite Općine Župe dubrovačke i nabavka opreme za slučajeve elementarnih nepogoda i kriznih situacija.

Sredstva za izvršenje aktivnost procjenjuju se u iznosu od 4.500,00 eur, osigurati će se u Proračunu Općine Župa dubrovačka za 2025. godinu iz općih prihoda i primitaka i rasporediti na:

* rashode za nabavu proizvedene dugotrajne imovine

**AKTIVNOST A500908: ODRŽAVANJE PROTUPOŽARNIH PUTEVA**

Unutar navedene aktivnosti cilj je osigurati prohodnost postojećih protupožarnih puteva kako bi se osigurala puna funkcionalnost istih u slučaju potrebe odnosno ugroze od požara.

Sredstva za aktivnosti protupožarne zaštite osigurati će se u proračunu Općine Župa dubrovačka za 2025. godinu u iznosu od 11.500,00 eur iz općih prihoda i primitaka i rasporediti na:

* materijalne rashode

**GLAVA 20: ODGOJ I OBRAZOVANJE**

**PROGRAM 1013: PREDŠKOLSKI ODGOJ**

**AKTIVNOST A100505 - DJEČJI VRTIĆ ŽUPA DUBROVAČKA**

U zadovoljavanju dječjih potreba i u organizaciji života djece u vrtiću kao prioritetni cilj stavljamo odgojno-naobrazbeni rad te rad na njezi, skrbi za tjelesni rast djece i brizi za njihovo zdravlje.

Bitne zadaće za unapređivanje organizacije rada su:

* otvorenost za potrebe okoline,
* otvorenost prema roditeljima i
* programi odgoja i obrazovanja predškolske djece.

Dječji vrtić ''Župa dubrovačka'' djeluje kao jedinstvena pedagoška ustanova za predškolski odgoj i naobrazbu, te skrb o djeci od 1 godine života do polaska u osnovnu školu.

U sadržaju rada koji se sastoji od programa odgoja i naobrazbe, od sudjelovanja roditelja u organiziranom odgoju djece i od primjene programskog odgoja i obrazovanja predškolske djece najvažniji je primarni odgoj i obrazovanje.

Isti se sastoji od primarnog programa koji se kreira prema potrebama roditelja u vremenu od 6,30 do 16,30 sati. Isto tako organiziran je kraći program za djecu koja u vrtiću borave popodne ne koristeći ručak, te uglavnom zadovoljava potrebe djece predškolskog uzrasta nezaposlenih roditelja. Rekreativni ljetni program održava se tijekom ljetnih mjeseci - srpanj i kolovoz, kada se isključivo koristi vanjski prostor - igre vodom, pijeskom, boravak u dvorištu.

U okviru suradnje i sudjelovanja roditelja u organiziranom odgoju djece dogovara se i usklađuje organizacija rada sa potrebama djece, održavaju se roditeljski sastanci sa novoprimljenom djecom, organiziraju se edukativni sastanci te dogovara posebna njega i briga o djeci s teškoćama u razvoju i darovitoj djeci.

U okviru primjene programskog odgoja i obrazovanja predškolske djece radi se na prilagodljivosti programa mogućnostima i interesima djece te se nastoji očuvati tjelesno i mentalno zdravlje djeteta, poticati cjeloviti razvoj svih funkcija djeteta u skladu sa zakonitostima djetetova razvoja i njegovim stvarnim mogućnostima.

Kako bi se i dalje kontinuirano i nesmetano odvijala odgojno-obrazovna djelatnost potrebno je osigurati resurse za njeno provođenje. Cjeloživotno učenje više nije potreba, ono je postalo sastavni dio svih odgojno-obrazovnih programa. Uključujući Općinu Župu dubrovačku u obzir se uzima kontinuirani prirast stanovništva, što iziskuje nove smještajne kapacitete za odvijanje odgojno-obrazovne djelatnosti.

Sredstva za izvršenje Programa predviđaju se u iznosu od 2.945.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka Općine Župa dubrovačka, vlastitih prihoda proračunskog korisnika, viška prihoda proračunskog korisnika, prenesengo viška Prihoda Općine Župa dubrovačka.

**AKTIVNOST A100505: DJEČJI VRTIĆ ŽUPA DUBROVAČKA**

Sredstva za izvršenje aktivnosti predviđaju se u iznosu od 2.825.036,00 eur, osigurati će se u Proračunu Općine Župa dubrovačka za 2025. godinu iz općih prihoda i primitaka Općine Župa dubrovačka, vlastitih prihoda proračunskog korisnika, viška prihoda proračunskog korisnika, prenesengo viška Prihoda Općine Župa dubrovačka.

Aktivnosti predškolskog odgoja u iznosu od 2.825.036,00 eur, Općina Župa dubrovačka financira u iznosu od 2.321.965,00 eur dok preostali dio čine vlastita sredstva Dječjeg vrtića Župa dubrovačka. Iz navedenih sredstava se financiraju:

* rashodi za zaposlene
* materijalni rashodi
* financijski rashodi
* rashodi za nabavu proizvedene dugotrajne imovine

**AKTIVNOST A100507 – FISKALNA ODRŽIVOST DJEČJIH VRTIĆA**

Cilj ove aktivnosti je putem direktne pomoći nadležnog Ministarstva znanosti i obrazovanja sufinanicirati dio troškova poslovanja rada proračunskog korisnika DV Župe dubrovačke i na taj način direktno pomoći osnivaču Općini Župi dubrovačkoj u sufinanciranju poslovanja svog proračunskog korisnika. Navedena sredstva će se iskoristiti za nabavu namirnica potrebnih za redovito poslovanje proračunskog korisnika (prehrana).

Sredstva za izvršenje Programa predviđaju se u iznosu od 119.964,00 eur,osigurat će se u Proračunu Općine Župa dubrovačka za 2025. godinu izpomoći RH. Iz navedenih sredstava se financiraju:

* materijalni rashodi

**PROGRAM 1005: ODGOJ I OBRAZOVANJE**

Stručna i odgovorna osoba za provođenje programa je pročelnik JUO prof. Jure Marić.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog programa odnosno broj djece u produženom boravku u OŠ župa dubrovačka te broj dodijeljenih stipendija

Kroz navedeni Pograma se nastoje realizirati brojne aktivnosti po pitanju poboljšanja standarda za sve stanovnike Općine, a ponajprije za djecu predškoslke dobi i škoslke dobi. Prvenstveno se misli na aktivnosti vezane za iizgradnju Dječjeg vrtića u Kuparima čija realizacija je započela postupkom izrade projektne dokumentacije te se očekuje tokom 2025. godine početak radova na izgradnji istoga ( Izgradnja i opremanje je sufinancirnao sredstvima nadležnog Ministarstva ). Kroz pomoći OŠ se nastoje osigurati sa Dubrovačko-nertevanskom Županijom sredstva za izradu projektne dokumentacije za dogradnju Oš Župe dubrovačke koja zbog broja djece i jednosmjenskog načina rada treba dodatne prostre za rad.

Programom se nastoje osigurati sredstva za razne projekte koje provodi OŠ Župa dubrovačka te se osiguravaju sredstva za praćenje provedbe kapitalnog projekta izgradnje Dječjeg vrtića u Kuparima.

Sredstva za izvršenje Programa odgoj i obrazovanje predviđaju se u iznosu od 330.700,00 eur, osigurati će se u Proračunu Općine Župa dubrovačka za 2025. godinu iz općih prihoda i primitaka, prenesenog viška prihoda, donacija, pomoći RH.

**AKTIVNOST A100502: OSNOVNO OBRAZOVANJE**

Glavni cilj je podupiranje izvannastavnih aktivnosti i podupiranje razvijanja osnovnoškolaca na kulturnoj i sportskoj razini. Ovom aktivnošću obuhvaćena je realizacija produženog boravka u Osnovnoj školi suradno sa Županijom i Osnovnom školom Župa dubrovačka.

Sredstva za izvršenje aktivnosti predviđaju se u iznosu od 118.200,00 eur osigurat će se u Proračunu Općine Župa dubrovačka za 2025. godinu iz općih prihoda a rsporediti će se na:

* pomoći dane u inozemstvo i unutar općeg proračuna
* ostale rashode

**AKTIVNOST A100503: SREDNJOŠKOLSKO I VISOKO OBRAZOVANJE**

Glavni cilj aktivnosti je stvaranje uvjeta, olakšavanje školovanja i stimuliranje određenog broja uspješnih i nadarenih učenika i studenata, uključujući i deficitarna zanimanja. Olakšavanje školovanja onima koji žive u obiteljima slabijeg imovnog stanja te djeci stradalnika Domovinskog rata s područja Općine Župa dubrovačka, a sve sukladno Pravilnicima o stipendiranju.

Sredstva za izvršenje aktivnosti predviđaju se u iznosu od 100.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka, Zaklade Antuna Miloslavić pok. Luka – Postranje i rasporediti na;

* naknade građanima i kućanstvima na temelju osiguranja i drugih naknada

**KAPITALNI PROJEKT K200407: PROJEKTNA DOKUMENTACIJA – DOGRADNJA OŠ ŽUPA DUBROVAČKA**

Glavni cilj kapitalnog projekta je stvaranje uvjeta za izgradnju, odnosno dogradnju postojeće Osnovne škole u Župi dubrovačkoj zbog povećanja broja djece i stvaranje kvalitetnijih uvjeta za svu djecu koju istu pohađaju. Nužno je postojeću Osnovnu školu dograditi te se u tu svrhu planira kapitalnom pomoći OŠ Župi dubrovačkoj sufinancirati izradu projektne dokumentacije za izgradnju odnosno dogradnju iste

Sredstva za ostvarenje gore navedenog kapitalnog projekta predviđaju se u iznosu od 112.500,00 eur, a financirati će se iz općih prihoda i primitaka i rapsorediti na:

* pomoći dane u inozemstvo i unutar općeg proračuna

**PROGRAM 1031: IZGRADNJA I OPREMANJE DJEČJEG VRTIĆA U KUPARIMA**

**AKTIVNOST A100905: UPRAVLJANJE PROIJEKTOM “IZGRADNJA I OPREMANJE DJEČJEG VRTIĆA U KUPARIMA”**

Glavni cilj aktivnosti je osiguravanje sredstava za angažiranje vanjskog suradnika za praćenje provedbe realizacije projekta izgradnje i opremanje novog Dječjeg vrtića u Kuparima na način da se za provedbu aktivnosti angažira vanjski suradnik sa iskustvom potrebnim za uspješnu realizaciju projekta koji se financira iz vanjskih izvora financiranja, odnosno pomoći RH.

Sredstva za izvršenje aktivnosti predviđaju se u iznosu od 10.000,00 eur, osigurat će se u Proračunu Općine Župa dubrovačka za 2025. godinu iz općih prihoda i primitaka i rasporediti na:

* materijalne rashode

**KAPITALNI PROJEKT K200507: IZRADA PROJEKTNE DOKUMENTACIJE –DJEČIJI VRTIĆ**

Glavni cilj kapitalnog projekta je izrada projektne dokumentacije za izgradnju, novog Dječjeg vrtića u Kuparima i samim tim stvarnje preduvjeta za pokretanje projekta izgradnje novog Dječjeg vrtića u Kuparima te stvarnje kvalitetnijih uvjeta za svu djecu koja trenutno pohađaju Dječji vrtić u Župi dubrovačkoj. Izradom projektne dokumentacije stvorili bi se preduvjeti za dobivanje potrebnih dozvola za izgradnju vrtića i pokretanje projekta izgradnje Dječjeg vrtića u Kuparima.

Sredstva za ostvarenje gore navedenog kapitalnog projekta predviđa se u iznosu od 232.750,00 eur, a financirati će se iz općih prihoda i primitaka i pomoći RH i rasporediti na

* rashode za nabavu proizvedene dugotrajne imovine

**KAPITALNI PROJEKT K200508: IZGRADNJA I OPREMANJE DJEČJEG VRTIĆA U KUPARIMA**

Glavni cilj kapitalnog projekta je izrada projektne dokumentacije za izgradnju, novog Dječjeg vrtića u Kuparima i samim tim stvarnje preduvjeta za pokretanje projekta izgradnje novog Dječjeg vrtića u Kuparima te stvarnje kvalitetnijih uvjeta za svu djecu koja trenutno pohađaju Dječji vrtić u Župi dubrovačkoj. Izradom projektne dokumentacije stvorili bi se preduvjeti za dobivanje potrebnih dozvola za izgradnju vrtića i pokretanje projekta izgradnje Dječjeg vrtića u Kuparima.

Sredstva za ostvarenje gore navedenog kapitalnog projekta predviđa se u iznosu od 500.000,00 eur, a financirati će se iz općih prihoda i primitaka i pomoći RH i rasporediti na

* rashode za nabavu proizvedene dugotrajne imovine

**RAZDJEL 020: OPĆINSKO VIJEĆE**

**GLAVA 02010 OPĆINSKO VIJEĆE**

**PROGRAM 2001: OPĆINSKO VIJEĆE**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog Programa, rad Općinskog vijeća tokom godine

Kroz Program se nastoje relaizirati niz aktivnosti nužnih za fukcioniranje Općine poput rada Općinskog vijeća te mjesne samouprave koja uključuje MO Brgat. Kroz aktivnosti ovog Programa se obilježava Dan Općine Župa dubrovačka.

Sredstva za Program rada općinskog vijeća osigurati će se u Proračunu Općine Župa dubrovačka za 2025. godinu u iznosu od 93.000,00 eur iz općih prihoda i primitaka te pomoći DNŽ.

**AKTIVNOST A200101: OPĆINSKO VIJEĆE**

Općinsko vijeće Općine Župe dubrovačka je predstavničko tijelo i tijelo lokalne samouprave koje ima funkciju donošenja odluka i drugih općih akata u okviru prava i dužnosti Općine Župa dubrovačka. Putem ove aktinvosti osiguravaju se sredstva za provedbu različitih izbora na nacionalnoj I državnoj razini, sredstva za rad savjeta mladih, sredstva za financiranje političke promidžbe, reprezentacije te tuzemnih članarina

Sredstva za aktivnosti osigurat će se u Proračunu Općine Župa dubrovačka za 2025. godinu u iznosu od 72.200,00 eur iz općih prihoda i primitaka i rasporediti na:

* materijalne rashode
* ostale rashode

**AKTIVNOST A200102: MJESNA SAMOUPRAVA**

Ova aktivnost podrazumjeva omogućavanja sredstava za funkcioniranje rada mjesnog odbora, rada Vijeća Bošnjačke nacionalne manjine, te savjeta mladih. Svi navedeni oblici mjesne samouprave su osnovani kao oblik neposrednog sudjelovanja građana u odlučivanju u lokalnim poslovima od neposrednog i svakodnevnog utjecaja na život i rad građana.

Sredstva za aktivnosti osigurat će se u Proračunu Općine Župa dubrovačka za 2025. godinu u iznosu od 5.800,00 eur iz općih prihoda i primitaka i rasporediti na:

* materijalne rashode

**AKTIVNOST A200103: OBILJEŽAVANJE DANA OPĆINE**

Cilj aktivnosti je prigodno obilježavanje Dana Općine Župa dubrovačka koji se slavi 26. svibnja, te se svake godine nizom događanja i manifestacija u suradnji s različitm Udrugama koje djeluju u Općini Župi dubrovačka prigodno obilježava i slavi Dan oslobođenja Župe dubrovačke krajem mjeseca svibnja.

Sredstva za aktivnosti osigurat će se u Proračunu Općine Župa dubrovačka za 2025. godinu u iznosu od 15.000,00 eur iz općih prihoda i primitaka i rasporediti na:

* materijalne rashode

**RAZDJEL 030: OPĆINSKI NAČELNIK**

**GLAVA 03010: OPĆINSKI NAČELNIK**

**PROGRAM 2002: OPĆINSKI NAČELNIK**

Stručna i odgovorna osoba za provođenje programa je pročelnik JUO Jure Marić, prof.

Vrijeme realizacije: tokom cijele godine kontinuirano raditi na realizaciji navedenog Programa, završno sa 31.12.2025. godine

Rizik : nedovoljno ostvareni prihod namijenjen za financiranje Programa

Pokazatelj uspješnosti : realizacija samog Programa

Programom se nastoje provodi aktivnosti koji imaju za cilj promociju Općine Župe dubrovačke i njenih kulturni i ostalih vrijednosti na lokalnoj i nacionalnoj razini kroz razna pokroviteljstva sportskim udrugama i udrugama u kulturi koja kroz svoje nastupe i natjecanja pridonose promidžbi Općine Župe dubrovačke. Putem Programa se vrši pokroviteljstvo nad aktvinošću organziacjie Adventa u Općini Župi dubrovačkoj.

Sredstva za Program rada Općinskog načelnika osigurati će se u Proračunu Općine Župa dubrovačka za 2025. godinu u iznosu od 91.000,00 eur iz općih prihoda i primitaka.

**AKTIVNOST A200201: OPĆINSKI NAČELNIK**

Općinski načelnik zastupa Općinu i nositelj je izvršne vlasti koju obavlja profesionalno. Plan i program rada Općinskog načelnika za 2025. godinu zasniva se na zakonski definiranim nadležnostima Općinskog načelnika i općinskih službi, a polazeći od procjena do kojih je došlo analizom ostvarenih rezultata u 2024. godini.

U skladu sa svojim odgovornostima kao naredbodavac izvršenja proračuna Općine, poduzimati će sve aktivnosti u cilju praćenja i ostvarenja zakonskog trošenja proračuna, te redovito izvještavati Općinsko vijeće.

Sredstva iz ovog Programa osigurati će se u Proračunu Općine Župa dubrovačka za 2025. godinu u iznosu od 46.500,00 eur iz općih prihoda i primitaka i rasporediti na:

* materijalne rashode
* ostale rashode

**AKTIVNOST A200202: POKROVITELJSTVO ORGANIZACIJE ADVENTA U ŽUPI DUBROVAČKOJ**

Cilj aktivnosti je prigodno obilježavanje Adventa u Općini Župi dubrovačkoj u vrijeme Božića i Nove godine kao vid dodatne ponude (zabavnih i kulturnih manifestacija) žiteljiima Župe dubrovačke u suradnji sa Turističkom zajednicom Župe dubrovačke koja je ujedno nositelj Programa Advent u Župi dubrovačkoj. Općina osigurava uvjete za organizaciju samog Adventa pokrivajući troškove najma i prijevoza kućica za potrebe Adventa. Općina kao suorganizator navedenog događaja sa Turističkom zajednicom sudjeluje u pokriću dijela troškova organizacije samoj Tursitičkoj zajednici.

Sredstva za aktivnosti osigurat će se u Proračunu Općine Župa dubrovačka za 2025. godinu u iznosu od 40.500,00 eur, iz općih prihoda i primitaka i rasporediti na:

* materijalni rashodi
* ostali rashodi

**PROGRAM 2003: PRORAČUNSKA REZERVA**

Cilj ovog Program je osigurati sredstva za financiranje izvanrednih aktivnosti odnosno rashoda koji nisu predviđeni Proračunom, te se u slučaju korištenja sredstava iz ovog Programa podnosi izvješće o trošenju istih Općinskom vijeću.

Sredstva iz ovog Programa osigurati će se u Proračunu Općine Župa dubrovačka za 2025. godinu u iznosu od 4.000,00 eur iz općih prihoda i raspoređuju se na:

* ostale rashode

Ovaj Plan i program rada Općine Župa dubrovačka za 2025. godinu stupa na snagu osmog dana nakon objave u ''Službenom glasniku Općine Župa dubrovačka'', a primjenjuje se od 1. siječnja 2025. godine.

Predsjednik Općinskog vijeća

Marko Kriste